CELEX: C2005/271/27
Language: da
Date: 2005-10-29 00:00:00
Title: Sag C-320/05 P: Appel iværksat den 22. august 2005 af Fred Olsen, SA til prøvelse af dom afsagt den 15. juni 2005 af De Europæiske Fællesskabers Ret i Første Instans (Anden Udvidede Afdeling) i sag T-17/02, Fred Olsen, SA mod Kommissionen for De Europæiske Fællesskaber, støttet af Kongeriget Spanien

29.10.2005   
            
            
               DA
            
            
               Den Europæiske Unions Tidende
            
            
               C 271/14
            
         Appel iværksat den 22. august 2005 af Fred Olsen, SA til prøvelse af dom afsagt den 15. juni 2005 af De Europæiske Fællesskabers Ret i Første Instans (Anden Udvidede Afdeling) i sag T-17/02, Fred Olsen, SA mod Kommissionen for De Europæiske Fællesskaber, støttet af Kongeriget Spanien
   (Sag C-320/05 P)
   (2005/C 271/27)
   Processprog: Spansk
   Ved De Europæiske Fællesskabers Domstol er der den 22. august 2005 iværksat appel af Fred Olsen, SA ved abogado R. Marín Correa, og med valgt adresse i Luxembourg, til prøvelse af dom afsagt den 15. juni 2005 af De Europæiske Fællesskabers Ret i Første Instans (Anden Udvidede Afdeling) i sag T-17/02, Fred Olsen, SA mod Kommissionen for De Europæiske Fællesskaber, støttet af Kongeriget Spanien.
   Appellanten har nedlagt følgende påstande:
   
               1)
            
            
               Den anfægtede dom ophæves som følge af overtrædelse af appellantens ret til at fremføre de nødvendige beviser til støtte for sin sag.
            
         
               2)
            
            
               Subsidiært ophæves den anfægtede dom, og der afsiges en ny dom, der annullerer Kommissionens beslutning af 25. juli 2001 (1) vedrørende statsstøttesag NN 48/2001 som påstået i stævningen fra Fred Olsen SA.
            
         
               3)
            
            
               I øvrigt træffes enhver anden bestemmelse efter ret og rimelighed, idet der særligt ønskes en stillingtagen til sagens omkostninger i første instans, der bør pålægges Kommissionen for De Europæiske Fællesskaber.
            
         Anbringender og væsentligste argumenter:
   
               1.
            
            
               For det første gør appellanten gældende, at der er sket en tilsidesættelse af appellantens ret til anvendelse af de relevante bevismidler til støtte for sin sag, der er omfattet af de processuelle rettigheder, der er beskyttet af Menneskerettighedskonventionens artikel 6, samt at der er sket en retlig fejl ved vurderingen af de fremlagte beviser.
               Det gøres gældende, at der foreligger en krænkelse af den nævnte ret som følge af afvisningen af fremlæggelsen af diverse væsentlige dokumentbeviser for underbygningen af annullationssøgsmålet, der ifølge de væsentligste præmisser netop ikke blev taget til følge på grund af mangel på godtgørelse og dokumentation for søgsmålsgrundene. På samme måde gøres det gældende, at væsentlige bevismidler for underbygningen af annullationssøgsmålet er blevet gengivet forkert eller ikke er blevet taget i betragtning af Retten.
            
         
               2.
            
            
               For det andet gøres for det andet gældende, at der foreligger en tilsidesættelse af artikel 253 EF på grund af utilstrækkelig begrundelse af væsentlige dele af den anfægtede beslutning; særligt for så vidt angår det væsentlige spørgsmål, der blev forelagt i klagen, der dannede baggrund for den nævnte beslutning, om mangel på kontraktgrundlag for de udførte betalinger til Trasmediterránea til udligning af omkostninger ved personaleomstrukturering.
            
         
               3.
            
            
               Appellanten gør som den tredje appelgrund gældende, at der er sket en tilsidesættelse af artikel 88 EF og artikel 19 i forordning nr. 659/1999. Det anføres i dette anbringende, at de egnede foranstaltninger, der er nævnt i Kommissionens beslutning af 3. december 1977, der blev truffet vedrørende kontrakten mellem Trasmediterránea og Kongeriget Spanien om præstation af ydelser i 1978 vedrørende søforbindelser, bestod i ophævelse af støtteordningen, der var indeholdt i kontrakten, og forhindrede dens forlængelse, for så vidt angår ruterne på De Kanariske Øer.
            
         
               4.
            
            
               Med den fjerde appelgrund gøres det gældende, at der er sket en tilsidesættelse af artikel 86, stk. 2, EF samt af EF-traktatens artikel 173, idet Retten har overskredet sin kompetence og funktion som organ for judiciel prøvelse, da den afgjorde sagen om judiciel prøvelse og stadfæstede gyldigheden af den anfægtede beslutning. Det gøres ligeledes gældende, at der er sket en tilsidesættelse af artikel 253 EF.
               Retten har således ved at stadfæste lovligheden af bestemte godtgørelser for opfyldelsen af formodede forpligtelser til levering af ydelser vedrørende public service ikke blot underkendt bestemmelsen i artikel 86, stk. 2, EF og retspraksis, der fortolker artiklen (ved ikke at overholde betingelserne, der er indeholdt i de nævnte forskrifter, for at anerkende betalingernes lovlighed), men har derudover overskredet sin kompetence ved at basere afgørelsen på begrundelser eller hensyn, der er forskellige fra de i den anfægtede beslutning fremførte og, når henses til anbringenderne og bevisførelsen, har vist sig at være urigtige.
            
         
      (1)  EFT 2002 C 96, s. 4.